### | | | | --- | --- | | | | | --- | | **Byråd** 30. august 2016 Sagsnr. 710-2014-64991 Dok.nr. 710-2016-291814 Sagsbehandler DPTIBM | | 140.                Handleplan 2016 og 2017 til sundhedspolitik for Favrskov Kommune 2016-2019 - Åbent

###

|  |  |
| --- | --- |
| Tidl. politisk behandling | BY, 26.01.16, pkt. 20 |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet godkendte 26. januar 2016 sundhedspolitik for
Favrskov Kommune 2016-19. I denne sag skal Byrådet tage stilling til
sundhedspolitikkens handleplan for 2016 og 2017.

Sundhedspolitikken sætter rammen for kommunens arbejde med
at fremme borgernes sundhed. I handleplanen, der udarbejdes hvert andet år,
beskrives en række centrale indsatser og konkrete sundhedsinitiativer for hvert
af sundhedspolitikkens fem temaer:

· Sunde børn og unge i trivsel

· Mere sundhed for alle

· Mere sundhed i det nære

· Sammen om sunde arbejdspladser

· Et aktivt liv i et sundt miljø.

[adresse] sundhedsinitiativer baserer sig på
anbefalinger i de såkaldte forebyggelsespakker, som er udarbejdet af
Sundhedsstyrelsen. Forebyggelsespakkerne er baseret på den nyeste forskning om,
hvad der har den bedste effekt i forhold til forebyggelse på sundhedsområdet.

Kommunen skal skabe rammer, så borgerne kan tage ansvar for
egen sundhed og trivsel. Arbejdet med at skabe disse rammer er et fælles
anliggende, og de forskellige kommunale serviceområder har alle en række
opgaver, som har betydning for sundheden. Derfor sker udmøntningen af
handleplanen i et samarbejde på tværs af kommunens myndigheds-, politik- og
serviceområder.

Det koordinerende arbejde omkring sundhed er i
Favrskov Kommune forankret i Social og Sundhed.

**VURDERING**

Social og Sundhed vurderer, at forslaget til handleplan
understøtter intentionerne i sundhedspolitikken om at fremme det tværgående
samarbejde om sundhed. Ansvaret for gennemførelsen af indsatserne går således
på tværs af kommunens forvaltningsområder.

Sundhedsinitiativerne i handleplanen forventes med deres
baggrund i forebyggelsespakkerne at påvirke sundhedstilstanden for de borgere,
som indsatsen retter sig mod, i positiv retning. Det er imidlertid vanskeligt
at måle på den direkte isolerede effekt af et konkret sundhedsinitiativ.

Der er mange faktorer, der påvirker befolkningens sundhed.
Det kan være politiske initiativer på nationalt niveau (fx lovgivning i forhold
til rygning) og nye behandlingsmuligheder på sygehusene. Desuden udvikler
befolkningens sundhed sig over årtier snarere end over enkelte år.

På den baggrund vurderer Social og Sundhed, at det er mest
hensigtsmæssigt at måle på en række overordnede parametre for sundhed.
Målingerne kan fx omfatte udviklingen i middellevetid og udviklingen i andelen
af familier med børn under 15 år, hvor der er risikoforbrug af alkohol. Der kan
i den forbindelse henvises til bilag vedrørende data og datakilder.

Social- og Sundhedsudvalget vil
løbende blive orienteret om status på målene i handleplanen til
sundhedspolitikken.

**ØKONOMI**

Finansieringen af de forskellige indsatser i handleplanen sker
dels via rammen for sundhedsfremme og forebyggelse og dels inden for det
ordinære driftsbudget. Nogle indsatser er delvist finansieret af eksterne
projektmidler, fx ”Mere familie, mindre alkohol” og ”Nye veje”.

Det vurderes således ikke at være nødvendigt at
tilvejebringe yderligere finansiering til implementering af handleplanen.

**INDDRAGELSE**

Favrskov Kommunes Sundhedsforum har været inddraget i
udarbejdelsen af forslaget til handleplan på et møde 18. april 2016.
Sundhedsforum består af en bred kreds af repræsentanter fra politiske udvalg og
råd, medarbejderudvalg og en række andre centrale samarbejdspartnere på
sundhedsområdet.

For hvert tema i sundhedspolitikken og i forslaget til
handleplan er der nedsat referencegrupper med deltagelse af interessenter med
særlig viden på områderne. Referencegrupperne hjælper med at kvalificere
arbejdet med sundhedspolitikken på hver deres område.

**INDSTILLING**

Direktøren for Social og Sundhed indstiller til Byrådet:

1.    At handleplan 2016 og
2017 til sundhedspolitik for Favrskov Kommune 2016-2019 godkendes.

**BESLUTNING**

***Social- og Sundhedsudvalget, 9. august 2016:***

Fraværende:Ingen

Indstilles godkendt.

***Økonomiudvalget, 23. august 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Handleplan 2016 og 2017 til Sundhedspolitik for Favrskov Kommune 2016-2019 | 710-2016-218963 |
| Bilag vedr. data og datakilder til Handleplan 2016 og 2017 til Sundhedspolitik for Favrskov Kommune 2016-19 | 710-2016-232612 |